** Bokod Község Önkormányzat Képviselő-testületének**

**2013. november 28. napján tartandó munkaterv szerinti ülésére**

**Tárgy**: A Bokodi Közös Önkormányzati Hivatal köztisztviselőinek illetménykiegészítése

**A napirend előterjesztője:**Szöllősi Miklós polgármester

**Az előterjesztést készítette**: Zsigmond Anikó jegyző

**Tisztelt Képviselő-testület!**

1. **Illetménykiegészítés**

Bokod Község Önkormányzatának Képviselő-testülete 182/2013 (X.30.) önkormányzati határozata értelmében a Képviselő-testülete támogatja a Bokodi Közös Önkormányzati Hivatal középiskolai végzettségű köztisztviselői részére történő 20 % illetmény kiegészítés megállapítását. A Képviselő-testület egyúttal felkérte Zsigmond Anikó jegyzőt, hogy készítse elő az illetménykiegészítésre vonatkozó Önkormányzati rendelet tervezet, és terjessze Bokod Község Önkormányzatának Képviselő-testülete elé.

Dad Község Önkormányzatának Képviselő-testülete ezzel megegyező határozatot hozott, így a rendelet megalkotásának akadálya nincs.

Az illetménykiegészítésre vonatkozó rendeletalkotásta hivatalon belülibérfeszültség megszüntetése, az egységesítés és egyenlő bánásmód követelménye miatt tartom szükségesnek. Aközszolgálati tisztviselőkről szóló 2011. évi CXCIX. törvény (a továbbiakban: Kttv.) értelmében:

*„234. § (4) A helyi önkormányzat a (3) bekezdés szerint rendeletben illetménykiegészítést állapíthat meg* ***egységesen valamennyi középiskolai végzettségű köztisztviselőnek, amelynek mértéke legfeljebb 20%.”***

1. **Egyéb juttatások, támogatások**

Bár a képviselő-testületek előzetesen nem határoztak erről, a Kttv. vonatkozó rendelkezései értelmében azonban szükségesnek látom a szociális, jóléti, kulturális, egészségügyi juttatásokat, szociális és kegyeleti támogatásokat a Kttv. keretei között szabályozni az alábbiakra tekintettel:

*Kttv. „152. § (1) A* ***kormánytisztviselő részére*** *további, visszatérítendő, illetve vissza nem térítendő szociális jóléti, kulturális, egészségügyi juttatás* ***biztosítható. Ilyen juttatás lehet különösen:***

*a) lakhatási, lakásépítési és -vásárlási támogatás,*

*b) albérleti díj hozzájárulás,*

*c) családalapítási támogatás,*

*d) szociális támogatás,*

*e) illetményelőleg,*

*f) tanulmányi ösztöndíj, képzési, továbbképzési, nyelvtanulási támogatás,*

*g) üdülési támogatás.*

*(2) Az (1) bekezdés a)–f) pontjaiban foglalt juttatás mértékét, feltételeit, az elbírálás és elszámolás rendjét, valamint a visszatérítés szabályait a hivatali szervezet vezetője állapítja meg.*

**A fenti rendelkezés nem vonatkozik közvetlenül a Bokodi Közös Önkormányzati Hivatal köztisztviselőire az alábbi jogszabályi rendelkezés miatt:**

*„Kttv. 226. § (1) A közszolgálati jogviszonyban e törvény kormánytisztviselőkre vonatkozó rendelkezéseit az e fejezetben foglalt eltérésekkel, megfelelően kell alkalmazni.”*

**A Kttv. ugyanezen fejezete értelmében:**

*„237. § Az* ***önkormányzati képviselő-testület a juttatásokkal és támogatásokkal összefüggésben e törvény keretei között rendeletben szabályozza a szociális, jóléti, kulturális, egészségügyi juttatásokat, szociális és kegyeleti támogatásokat.”***

***Ezen előírás csak annyiban változott, hogy a Kttv. megjelenése előtt ezeket a jegyző a közszolgálati szabályzatban állapíthatta meg, csak úgy mint most a kormánytisztviselők esetében a hivatal vezetők.***

Ez alapján jelentős változtatást nem alkalmaztam a rendelet tervezet elkészítésekor. A kormánytisztviselők részére megállapított juttatási és támogatási elemek kerültek rögzítésre a rendelet tervezetben. Ezáltal az adható juttatások és támogatások teljes körűek, azonban ez nem ró kötelezettséget az Önkormányzatokra. A rendelet tervezetben rögzítésre került, hogy a juttatás és támogatás „nyújtható”, továbbá „biztosítható”. Ezen túlmenően a rendelet tervezet alapján:*„3.§ (3) A juttatások és támogatások tárgyévi keretösszegét a képviselő-testület a költségvetési rendeletében – a (1) bekezdés figyelembevételével – állapítja meg.”*

**A rendelet elfogadása Bokod Község Önkormányzatának nem, Dad Község Önkormányzatának 5,6 %-os többlet kiadást eredményez a 2014. évben.**

**Előzetes hatásvizsgálat**

**A tervezett jogszabály várható következményei:**

* **Társadalmi hatása**: a Bokodi Közös Önkormányzati Hivatal köztisztviselői egyenlő bánásmódban részesülnek. A Hivatal köztisztviselőinekmegbecsülését fejezi ki a képviselő-testület a rendeletben szabályozottjuttatások és támogatások nyújtásával, mely végső soron a társadalmimegbecsülést is kifejezi.

**- Gazdasági, költségvetési hatás**: a rendelet elfogadásának közvetett hatása jelentéktelen. Bokod esetében változást nem hoz. A juttatások és támogatások keretösszegét a Hivatalköltségvetésének kell tartalmaznia.

* **környezeti, egészségi hatása** nincs, a tervezetnek az adminisztratív terhekre sincs hatása.

**megalkotásának szükségessége:** a rendelet megalkotása kötelező (közszolgálati tisztviselőkről szóló 2011. éviCXCIX. törvény 237. §-a alapján).

* **a jogalkotás elmaradásának várható következményei:**a rendelet elmaradásának következménye: mulasztásos törvénysértés a juttatások és támogatások tekintetében
* **alkalmazásához szükséges személyi, szervezeti, tárgyi és pénzügyi feltételek** biztosítottak.

Jelenleg még nincs egyértelmű állásfoglalás arra vonatkozóan, hogy Közös Hivatalokat érontő kérdésben ki jogosult rendeletet alkotni. Ezért az illetékességre tekintettel javasolom, hogy mind két testület alkosson a fentiek tárgyában rendeletet.

Kérem a Tisztelt Képviselő-testületet, hogy az előterjesztést és a rendelet tervezetet szíveskedjék elfogadni.

**Bokod, 2013. november 18.**

**Szöllősi Miklós**

**polgármester**

**Tervezet**

**Bokod Község Önkormányzatának Képviselő-testülete**

**/2013. () önkormányzati rendelete**

**a Bokodi Közös Önkormányzati Hivatal köztisztviselőinek**

**illetménykiegészítéséről, juttatásairól és támogatásairól**

Bokod Község Önkormányzat Képviselő-testülete a közszolgálati tisztviselőkről szóló 2011. évi CXCIX. törvény (a továbbiakban: Kttv.) 234. § (4) bekezdésében és a Kttv. 237.§-ában kapott felhatalmazás alapján, az Alaptörvény 32. cikk (2) bekezdésében meghatározott feladatkörében eljárva a következőket rendeli el:

1.§ A rendelet hatálya a Bokodi Közös Önkormányzati Hivatal (a továbbiakban: Hivatal) közszolgálati jogviszonyban álló köztisztviselőkre (a továbbiakban: köztisztviselőkre) terjed ki.

2.§ A Hivatal valamennyi középiskolai végzettségű köztisztviselője az alapilletménye 20 %-ának megfelelő mértékű illetménykiegészítésre jogosult.

3.§ (1) A köztisztviselő részére visszatérítendő vagy vissza nem térítendő szociális, jóléti, kulturális és egészségügyi juttatás, (a továbbiakban: juttatás), kegyeleti támogatás (a továbbiakban: támogatás) nyújtható.

(2) A rendelet 3. § (1) bekezdése szerinti juttatások és támogatások a részmunkaidőben foglalkoztatott köztisztviselőt munkaidő-arányosan illetik meg.

(3) A juttatások és támogatások tárgyévi keretösszegét a képviselő-testület a költségvetési rendeletében – a (1) bekezdés figyelembevételével – állapítja meg.

(4) A jegyző felelős

a) az e rendeletben szabályozott juttatások és támogatások fedezetéül szolgáló előirányzatok költségvetési rendelet-tervezetben való megalapozott, reális igényekhez igazodó szerepeltetéséért,

b) a jóváhagyott előirányzatok szerinti gazdálkodásért,

c) az egyes juttatások és támogatások évenkénti, elkülönített nyilvántartásáért,

d) a juttatások mértékének, feltételeinek, az elbírálás és az elszámolás rendjének, valamint a visszatérítésnek a Közszolgálati Szabályzatban történő szabályozásáért.

(5) Amennyiben a juttatások és támogatások céljára a tárgyévi költségvetésben megállapított keretösszeg nem nyújt fedezetet, az nem állapítható meg.

4. § (1) A Hivatal köztisztviselője részére a következő juttatás biztosítható:

1. lakhatási, lakásépítési és -vásárlási támogatások körében: lakásvásárlási, -felújítási, -bővítési, -építési költségekhez kamatmentes munkáltatói kölcsön nyújtása;
2. albérleti díjhoz történő – vissza nem térítendő – pénzbeli hozzájárulás;
3. családalapítási támogatások körében

ca) első házasságkötés esetén egyösszegű, vissza nem térítendő családalapítási

támogatás;

cb) egyösszegű, vissza nem térítendő szülési támogatás;

1. szociális támogatások körében

da) rendkívüli – eseti - pénzbeli szociális segély;

db) rendkívüli – eseti - természetbeni szociális segély;

dc) közeli hozzátartozójának halála esetén temetési segély;

1. illetményelőleg;
2. visszatérítendő és vissza nem térítendő tanulmányi ösztöndíj, képzési, továbbképzési, nyelvtanulási támogatás;
3. üdülési támogatás
4. egészségügyi támogatás körében

ha) egyszeri, vissza nem térítendő szemüveg-támogatás;

hb) egészségügyi szűrővizsgálatok támogatása.

(2) Az elhunyt köztisztviselő közeli hozzátartozóját - amennyiben a köztisztviselőt nem nyilvánították a közszolgálat halottjává -, kérelmére temetési segély illeti meg.

(3) Közeli hozzátartozó a Polgári Törvénykönyvről szóló 1959. évi IV. törvény 685 § b.) pontjában meghatározott személy.

5.§ (1) A rendelet 2014. január 1. napján lép hatályba.

(2) Hatályát veszti Bokod Község Önkormányzat Képviselő-testületének 8/2004. (IV.01.) Önkormányzati rendelete.

Szöllősi Miklós Zsigmond Anikó

polgármester jegyző