**RÉSZVÉNY-ÁTRUHÁZÁSI SZERZŐDÉS**

amely létrejött egyrészről

**Északdunántúli Vízmű Zártkörűen Működő Részvénytársaság** (székhelye: 2800 Tatabánya Sárberek l00., cégjegyzékszám: Cg.11-10-001450, statisztikai számjel: 11186748-3600-114-11, adószám: 11186748-2-11 képviseli: Dr. Jelen Tamás vezérigazgató)

mint Eladó – a továbbiakban: Eladó –

másrészről

**Bokod Község Önkormányzata (**székhelye: 2855 Bokod, Hősök tere 6. statisztikai számjele: 15729916-8411-321-11, PIR Törzsszáma: 729918 adószáma: 15729916-2-11, képviseli: Szöllősi Miklós polgármester)

mint Vevő – a továbbiakban: Vevő –

(a továbbiakban együttesen "Felek") között a mai napon és helyen az alábbi feltételekkel:

**1.) A szerződés tárgya, előzmények**

* 1. Az Eladó kijelenti, hogy saját részvényként kizárólagos tulajdonát képezik azÉszakdunántúli Vízmű Zártkörűen Működő Részvénytársaság (székhelye: 2800 Tatabánya Sárberek l00.,cégjegyzékszám: Cg.11-10-001450, a továbbiakban: Társaság) által kibocsátott, egyenként 10.000,-Ft, azaz tízezer forint névértékű nyomdai úton előállított, névre szóló törzsrészvények.

1.2. Az Eladó kijelenti, hogy az 1.1. pontban körülírt részvények közül 1 db, azaz egy darab részvény Bokod Község Önkormányzata részére történő elidegenítéséreaz Eladó közgyűlése 14/2013. (V.28.) számúközgyűlési határozatávalfelhatalmazta a Társaság vezérigazgatóját.

1.3. Vevő kijelenti, hogy Bokod Község Önkormányzatának képviselőtestülete …………..számú határozatában az 1.1. pontban meghatározott részvénysorozat 1 db, azaz egy darab részvényének megvásárlásáról döntött.

**2.) A Felek megállapodása, fizetési feltételek**

2.1. Eladó eladja, Vevő pedig megveszi az 1.1. pontban részletesen körülírt részvénysorozatból 1 db részvényt a jelen szerződésben meghatározott feltételek szerint.

2.2. A 2.1. pontban megjelölt 1 db részvény értékesítése a GORDIUS CONSULTING Gazdasági-Pénzügyi Tanácsadó és Vagyonértékelő Zártkörűen Működő Részvénytársaságáltal elkészített vagyonértékelés alapján meghatározott 23.200,-Ft, azaz huszonháromezer-kettőszáz forintértéken történik, így annak teljes vételára 23.200,-Ft, azaz huszonháromezer-kettőszáz forint.

2.3. A jelen szerződés tárgyát képező részvény teljes vételárát (2.2. pont) a Vevő a jelen szerződés mindkét fél általi aláírásától számított 3 munkanapon belül egy összegben köteles megfizetni az Eladónak az Eladó Kereskedelmi és Hitelbank Zrt.banknál vezetett10200452-36037005-00000000számú bankszámlájára történő átutalással.

2.4. Felek megállapodnak, hogy amennyiben a Vevő fizetési kötelezettségét nem teljesíti és annak az Eladó által adott 15 napos póthatáridőre sem tesz eleget, abban az esetben az Eladó a szerződéstől elállhat, és az ebből eredő kárának megtérítését követelheti a Vevőtől.

**3.) A részvények jogi jellege, a részvénykönyv**

3.1. A Vevő tudomással bír arról, hogy a részvény átruházása esetén az átruházónak a részvényből eredő jogai és kötelezettségei a részvény megszerzőjére szállnak át, a jelen részvény-átruházási szerződés teljesítésével az Eladó részvényeseinek sorába lép.

3.2. A Vevő tudomással bír arról, hogy az Eladóvezérigazgatójaa névre szóló részvénnyel rendelkező részvényesről részvénykönyvet vezet, amelyben nyilvántartja a részvényes, illetve a részvényesi meghatalmazott (a továbbiakban együtt: részvényes) – közös tulajdonban álló részvény esetén a közös képviselő – nevét (cégét) és lakóhelyét (székhelyét), részvénysorozatonként a részvényes részvényeinek, ideiglenes részvényeinek darabszámát (tulajdoni részesedésének mértékét), valamint egyéb, törvényben és az EladóAlapszabályában meghatározott adatokat.

3.3. A Vevő tudomásul veszi, hogy a részvény átruházása az Eladóvalszemben akkor hatályos és azEladóval szemben részvényesi jogait csak akkor gyakorolhatja, ha a részvénykönyvbe bejegyezték.

**4.) Az Eladó nyilatkozatai, jogszavatosság**

4.1. Az Eladó az átruházott részvényért teljes jogszavatosságot vállal, jótáll – a jelen szerződéssel alapított terhek kivételével – a jelen szerződés tárgyát képező részvény per-, teher- és igénymentességéért.

4.2. Az Eladó kijelenti, hogy a részvényhez kapcsolódó vagyoni hozzájárulását teljesítette.

**5.) A tulajdonjog megszerzése, részvények átadása**

5.1. Az Eladó a részvény teljes vételárának bankszámláján történő jóváírásáról történt értesülését követő 15 munkanapon belül a Vevő birtokába adja a Gt. 179. §-a szerinti teljes forgatmánnyal.

5.2. Szerződő Felek a részvényátforgatása után közös nyilatkozatban kérik az Eladóvezérigazgatójától, hogy az Eladórészvénykönyvéből a 2.1. pontban meghatározott részvény tekintetében az Eladó törlésre a Vevő bejegyzésre kerüljön.

5.3. A Vevő a teljes vételár megfizetésével és a részvénynek forgatásával válik a részvény tulajdonosává, és ezt követően – az Eladó jelen szerződés aláírásával kifejezett hozzájárulásával –az Eladórészvénykönyvébe tulajdonosként bejegyzésre kerülhet.

5.4. A Vevő a teljes vételár megfizetésétől viseli az átruházott részvénnyel járó kötelezettségeket, és élvezi az abból fakadó hasznokat.

5.5 A részvényhez kapcsolódó 2013. évi esetleges osztalékra az Eladó jogosult.

**6.) Titoktartás**

6.1. A Felek kötelezettséget vállalnak arra, hogy bizalmasan kezelik és saját alkalmazottaikkal, képviselőikkel és megbízottaikkal bizalmasan kezeltetik a jelen szerződés tartalmát és rendelkezéseit. A Felek előzetes írásbeli hozzájárulása nélkül a jelen szerződés tartalma és rendelkezései nem tehetők hozzáférhetővé bármely harmadik személy részére, kivéve amennyiben azt a jelen szerződésben meghatározott ügylet teljesítése, vagy a jogszabályok előírásai megkívánják.

**7.) Egyéb rendelkezések**

7.1. A Vevő jelen szerződés aláírásával kijelenti, hogy az EladóAlapszabályát, valamint a saját részvény értékesítésével kapcsolatos 14/2013. (V. 28.) számú közgyűlési határozatát ismeri, és azok rendelkezéseit magára nézve kötelezőnek ismeri el.

7.2. Felek megállapodnak, hogy a jelen szerződés tárgyát képező részvényt a Vevő kizárólag az Eladóelőzetes hozzájárulásával idegenítheti el vagy terhelheti meg (Ptk. 215.§). E tilalom megszegéséből eredő minden kárért a Vevő korlátlanul felel az Eladó irányába.

7.3. A Felek megállapodnak továbbá abban, hogy a jelen szerződés tárgyát képező, 2.1. pontban körülírt részvény vonatkozásában visszavásárlási jogot alapítanak. A Felek megállapodnak, hogy amennyiben azÉszakdunántúli Vízmű Zártkörűen Működő Részvénytársaság és Bokod Község Önkormányzata között megkötött/vagy megkötésre kerülő bérleti üzemeltetetési/vagyonkezelési szerződést a Magyar Energetikai és Közmű-szabályozási Hivatal nem hagyja jóvá,akkor a jogerős elutasító határozat keltétől, illetve amennyiben a szerződés létrejön, de bármely okból megszűnik,akkor a megszűnés időpontjátólkezdődően az Eladó jogosult a jelen szerződés 2.1. pontjában körülírt részvény 23.200,-Ft, azaz huszonháromezer-kettőszáz forint (eladási ár) ellenértéken történő visszavásárlására (visszavásárlási jog) jelen szerződés megkötésétől számított 5 éves időtartamon belül, amelyet az Eladó a Vevőhöz intézett írásbeli visszavásárlási nyilatkozattal gyakorolhat.

7.4. Amennyiben a jelen szerződés bármely pontja a későbbiek során érvénytelennek bizonyulna, úgy ez a teljes szerződés érvénytelenségét nem eredményezi, kivéve, ha a Felek az érvénytelen kikötés nélkül nem állapodtak volna meg.

7.5. A jelen szerződéssel összefüggésében adott értesítések írásban készülnek és a Felek (vagy bármely fél által írásban megjelölt személy vagy címzett) részére annak címére küldendők személyes kézbesítés útján, tértivevényes ajánlott levélben, vagy telefaxon visszaigazolással.

7.6. Felek rögzítik, hogy a jelen szerződést értékarányosnak tekintik.

7.7. A jelen részvény-átruházási szerződésben nem szabályozott kérdésekben a gazdasági társaságokról szóló 2006. évi IV. törvény, a Polgári Törvénykönyvről szóló 1959. évi IV. törvény, a tőkepiacról szóló 2001. évi CXX. törvény rendelkezései az irányadók.

Felek képviseletében eljáró személyek nyilatkoznak, hogy jelen szerződés aláírásához szükséges jogosultsággal, felhatalmazással rendelkeznek.

Jelen részvény-átruházási szerződés 4 oldalból álló 6 darab eredeti példányban készült, amelyet a szerződő felek közös átolvasás és értelmezés után, mint akaratukkal mindenben egyezőt jóváhagyólag írtak alá.

Tatabánya, 2013. ……………………… Bokod, 2013. november

|  |  |
| --- | --- |
| **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **ÉDV Zrt.**  **Képviseletében: Dr. Jelen Tamás vezérigazgató**  **Eladó** | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **Bokod Község Önkormányzata**  **Képviseletében: Szöllősi Miklós**  **polgármester**  **Vevő** |